വളര്ത്തുനായ്ക്കള്ക്ക് ലൈസന്സ് നടപടിയെടുക്കണമെന്ന് ഹൈക്കോടതി കൊച്ചി: തിരുവനന്തപുരം, കൊല്ലം, കൊച്ചി, തൃശൂര്, കോഴിക്കോട്, കണ്ണൂര് കോര്പ്പറേഷനുകള് വളര്ത്തുനായ്ക്കള്ക്ക് ലൈസന്സ് ഏര്പ്പെടുത്താനുള്ള നടപടികള് ഉടന് തുടങ്ങണമെന്ന് ഹൈക്കോടതി നിര്ദ്ദേശിച്ചു. ഇൗ നഗരസഭകള് തെരുവുനായ്ക്കള്ക്ക് ഭക്ഷണം നല്കാന് തങ്ങളുടെ പരിധിയില് സ്ഥലങ്ങള് കണ്ടെത്തി അടയാളപ്പെടുത്തണമെന്നും ഇത് വ്യക്തമാക്കി ബോര്ഡുകള് സ്ഥാപിക്കണമെന്നും ജസ്റ്റിസ് എ.കെ. ജയശങ്കരന് നമ്ബ്യാര്, ജസ്റ്റിസ് പി. ഗോപിനാഥ് എന്നിവര് ഉള്പ്പെട്ട ഡിവിഷന് ബെഞ്ച് നിര്ദ്ദേശിച്ചു. അടിമലത്തുറയില് ബ്രൂണോയെന്ന വളര്ത്തുനായയെ തല്ലിക്കൊന്ന സംഭവത്തെത്തുടര്ന്ന് മൃഗങ്ങളുടെ സംരക്ഷണം ഉറപ്പാക്കാന് ഹൈക്കോടതി സ്വമേധയാ പരിഗണിച്ച ഹര്ജിയിലാണ് നിര്ദ്ദേശം.